**ՈՐՈՇՈՒՄ N Տ(22)231845-Ա**

**Վարչական տույժ նշանակելու մասին**

**քաղաք Երևան «07» հուլիսի 2023թ․**

Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավարի պարտականությունները կատարող Արազ Պապիկյանս, ուսումնասիրելով Ջաֆարյան Վահիդի (JAFARYAN VAHID այսուհետ՝ Վարորդ) նկատմամբ 2023 թվականի հունիսի 06-ին կազմված թիվ Տ(22)231845 արձանագրությունը (այսուհետ՝ Արձանագրություն) և վարչական վարույթի վերաբերյալ այլ նյութերը`

 **ՊԱՐԶԵՑԻ**

Տեսչական մարմնի կողմից իրականացվել են վերահսկողական գործառույթներ՝ ընդհանուր օգտագործման պետական ավտոմոբիլային ճանապարհով թույլատրելի առավելագույն զանգվածը գերազանցող ծանրաքաշ և (կամ) մեկ սռնու վրա ընկնող բեռնվածքը գերազանցող տրանսպորտային միջոցների նկատմամբ, որի արդյունքում 06․06․2023 թվականին կազմվել է թիվ 20606230040 կշռման անդորրագիրը (կշեռք՝ ԷԴԵՍՍԱ-ԱՍ Գ/Հ-1, ստուգաչափման համար՝ թիվ 075731) և թիվ Տ(22)231845 վարչական իրավախախտման վերաբերյալ արձանագրությունը։

Համաձայն Արձանագրության՝ Մ-2 միջպետական նշանակության ավտոմոբիլային ճանապարհի 200+00 կմ հատվածում Վարորդը երթևեկել է մեկ սռնու վրա ընկնող բեռնվածքը 1210 կիլոգրամով գերազանցող, 2 սռնի ունեցող «Վոլվո» (VOLVO) մակնիշի 754CP61 հաշվառման համարանիշի տրանսպորտային միջոցով, 3 սռնի ունեցող «Կրոն» (KRONE) մակնիշի 792C01 հաշվառման համարանիշի կիսակցորդով։ Այսինքն՝ խախտվել է «Ավտոմոբիլային ճանապարհների մասին» օրենքի 10-րդ հոդվածի 6-րդ մասի «է» կետի պահանջը, որի համար Վարչական իրավախախտումների վերաբերյալ Հայաստանի Հանրապետության օրենսգրքի 150․3-րդ հոդվածի 1-ին մասով նախատեսված է վարչական պատասխանատվություն։

Ավտոմոբիլային ճանապարհների մասին օրենքի 10-րդ հոդվածի 6-րդ մասի «է» կետի համաձայն՝ ընդհանուր օգտագործման ավտոմոբիլային ճանապարհներով արգելվում են թույլատրելի առավելագույն զանգվածը և (կամ) մեկ սռնու վրա ընկնող բեռնվածքը գերազանցող ծանրաքաշ տրանսպորտային միջոցների երթևեկությունը, բացառությամբ չմասնատվող բեռների։

Վարչական իրավախախտումների վերաբերյալ Հայաստանի Հանրապետության օրենսգրքի 150․3-րդ հոդվածի 1-ին մասի համաձայն՝ Հայաստանի Հանրապետության ընդհանուր օգտագործման պետական ավտոմոբիլային ճանապարհներով թույլատրելի առավելագույն զանգվածը գերազանցող ծանրաքաշ և (կամ) մեկ սռնու վրա ընկնող բեռնվածքը գերազանցող տրանսպորտային միջոցներով երթևեկելը` առաջացնում է տուգանքի նշանակում` մինչև մեկ տոննա և ավել յուրաքանչյուր տոննայի համար` սահմանված նվազագույն աշխատավարձի երկուհարյուրապատիկի չափով:

Վարչական իրավախախտման վերաբերյալ գործի քննությանը նշանակվել է 19․06․2023թ․-ին ժամը՝ 16։40-ին։ Գործում առկա ապացույցներից հաստատվում է, որ վարչական իրավախախտման վերաբերյալ գործի քննությանն ընթացքում Տեսչական մարմնի կողմից իրականացվել են բոլոր անհրաժեշտ գործողությունները Վարորդի լսված լինելու իրավունքն ապահովելու համար։

ՀՀ կառավարության 2006 թվականի հուլիսի 20-ի թիվ 1106-Ն որոշման Հավելված 2-ով (այսուհետ նաև՝ Հավելված) հաստատվել են տրանսպորտային միջոցների թույլատրելի առավելագույն զանգվածը և (կամ) մեկ սռնու վրա ընկնող բեռնվածքը, ինչպես նաև մեծ եզրաչափերի առավելագույն չափերը։ Նշված հավելվածի 3.2.1 կետի համաձայն՝ մեկ տանող սռնի ունեցող մեխանիկական տրանսպորտային միջոցի տանող սռնին (երբ տրանսպորտային միջոցը երթևեկում է ՀՀ ընդհանուր օգտագործման միջպետական նշանակության ավտոմոբիլային ճանապարհով) առավելագույն զանգվածը սահմանված է 11,5 տոննա։

Համաձայն կշռման թիվ 20606230040 կշռման անդորրագրի՝ «Վոլվո» (VOLVO) մակնիշի 754CP61 հաշվառման համարանիշի տրանսպորտային միջոցի մեկ սռնու վրա ընկնող բեռնվածքը կազմել է 12710 կգ, հետևաբար Վարորդը գերազանցել է թույլատրելի՝ 11500 տոննա, մեկ սռնու վրա ընկնող բեռնվածքը՝ 1210 կգ․-ով։

Օրենսդրական պահանջների և չափորոշիչների հաշվառմամբ` վարչական վարույթի նյութերի հետազոտումից պարզվել է, որ վարչական վարույթի նյութերում առկա են իրավախախտման փաստը հաստատող բավարար ապացույցներ (տրանսպորտի բնագավառում վարչական իրավախախտում կատարելու վերաբերյալ թիվ Տ(22)23845 արձանագրությունը, կշռման թիվ 20606230040 անդորրագիրը, լուսանկարը):

Այսպիսով, վարչական վարույթի ընթացքում հետազոտված ապացույցներով հիմնավորվել է Ջաֆարյան Վահիդի (JAFARYAN VAHID) կողմից կատարված իրավախախտման փաստը:

Վերոգրյալի հիման վրա և ղեկավարվելով Վարչական իրավախախտումների վերաբերյալ Հայաստանի Հանրապետության օրենսգրքի 24413-րդ հոդվածով, 281-րդ հոդվածով, 282-րդ հոդվածի 1-ին կետով՝

**ՈՐՈՇԵՑԻ**

Ջաֆարյան Վահիդին (JAFARYAN VAHID) ենթարկել վարչական պատասխանատվության և նրա նկատմամբ նշանակել վարչական տույժ՝ տուգանք՝ 200․000 (երկու հարյուր հազար) ՀՀ դրամ գումարի չափով:

**Ծանոթություն․**

Սույն որոշումը կարող է բողոքարկվել այն սահմանված կարգով հանձնելու (հանձնված համարվելու) օրվանից հետո՝ երեսուն օրվա ընթացքում Տեսչական մարմին կամ ՀՀ վարչական դատարան՝ օրենքով սահմանված կարգով և ժամկետներում:

Տուգանքի գումարն անհրաժեշտ է վճարել ՀՀ պետական բյուջե՝ Հայաստանի Հանրապետության ֆինանսների նախարարության կենտրոնական գանձապետարանի՝ **900005001517** հաշվեհամարին:

Տուգանքի գումարը վճարելիս անհրաժեշտ է նպատակը դաշտում նշել որոշման համարը։

|  |  |
| --- | --- |
|  | **ԱՐԱԶ ՊԱՊԻԿՅԱՆ****(ղեկավարի պարտականությունները կատարող)** |